Կալիֆոռնիայի որոշ քաղաքներում լարված իրավիճակ է ծայրահեղ աջակողմյան և հակաֆաշիստական ցույցերի պատճառով
Կալիֆոռնիայի քաղաքներում կիրակի օրը տեղի էին ունենում ծայրահեղ աջակողմյան և հակաֆաշիստական խմբերի ցույցեր և հակացույցեր՝ չնայած նրան, որ որոշ դեպքերում ցույցերը չեղյալ էին հայտարարվել:
Ծայրահեղ աջակողմյան և հակաֆաշիստական խմբերը բողոքի ցույցեր և հակացույցեր են իրականացրել Կալիֆոռնիյայի մի շարք քաղաքներում ներառյալ Սան Ֆրանցիսկո և Բերկլի քաղաքներում: «Դուք պետք է հեռու մնաք մեր քաղաքից: Սա ֆաշիստական Ամերիկա չէ: Մենք չենք պատրաստվում հանդուրժել սպիտակամորթ ազգայնականություն: Մենք բոլոր խմբերին անկախ քաղաքական հայացքների կոչ ենք անում՝ համախմբվել ընդդեմ ազգայնամոլության և ֆաշիզմի»,- ասում է «Ոչ ֆաշիզմին» տեղի կառույցի ներկայացուցիչ Քսոչիթլ Ջոնսոնը Կիրակի օրը Սան Ֆարնցիսկոյում շարունակվում էին ցույցերը, որոնց ընթացքում եղան անախորժություններ: Ոստիկանությունը ձերբակալեց 13 մարդ: Առանձին հակացույց էր կազմակերպվել Բերկլիի Կալիֆոռնիայի համալսարանի տարածքում: «Կարծում եմ, որ կարևոր է, որ սպիտակամորթ մարդիկ գան այստեղ և կանգնեն ընդդեմ ռասիզմի, քանի որ լռությամբ մենք նպաստում ենք դրան: Կարևոր է, որ սպիտակամորթերը գան այստեղ և պայքարեն ֆաշիզմի դեմ, որպեսզի այլ ռասաների մարդիկ ճնշման չենթարկվեն մեր կառավարության կողմից», - ասում է ցուցարար Մեգան Ուիլյամսը։ Շարլոթսվիլի դեպքերից հետո ոստիկանության ուժերն անում են ամեն ինչ ձախակողմյան և աջակողմյան ծայրահեղական խմբերի միջև բախումները կանխելու համար: